cyanic-selkie/wikianc huggingface dataset:
All Kinds of Everything
גרסאות כיסוי
שינייד או'קונור וטרי הול הקליטו גרסה של השיר לאלבום "A Song For Eurotrash" מ-1998. השיר גם הופיע באלבום "Collaborations" של או'קונור משנת 2005.
הצמד פוסטר ואלן כללו גרסה משלהם של השיר באלבומם "The Songs That Sold A Million" משנת 2001.
גרסה גרמנית של השיר בשם "Alles Und Noch Viel Mehr" הוקלטה על ידי הזמרת מנואלה ב-1970. היא הקליטה גם את הגרסה באנגלית לאלבומה "Songs of Love" משנת 1971. בהולנדית הוקלט השיר בשם "Duizenden dingetjes", בספרדית בשם "Todas los cosas", וברומנית בשם "Dacă Visezi Cumva".
קונסיי דה ל'אנטאנט
קונסיי דה ל'אנטאנט (בצרפתית: Conseil de l'Entente; תרגום מילולי: מועצת מדינות ההסכמה) הוא קואופרטיב פיננסי אזורי של מערב אפריקה שנוסד במאי 1959.
המדינות המייסדות הן דהומיי (כיום בנין), וולטה עילית (כיום בורקינה פאסו), חוף השנהב וניז'ר, ואליהן הצטרפה טוגו בשנת 1966.
הארגון הוקם על ידי צרפת במטרה להוות משקל מערבי כנגד צעדי ההקמה של הפדרציה של מאלי בעלת האוריינטציה המרקסיסטית-פאן-אפריקאית. צרפת הציעה למדינות המצטרפות שלטון ריבוני מיידי והעניקה להן עצמאות מלאה באוגוסט 1960.
הארגון עצמו הוקם על בסיס איחוד סאהל-בנין, אשר הוקם על ידי ארבע המדינות המייסדות כיורשה של הפדרציה האזורית של אפריקה המערבית הצרפתית. איחוד המכס של אפריקה המערבית, אשר נוסד על ידי ארבע המדינות המייסדות של הקונסיי דה ל'אנטאנט, בנוסף למאלי, הפך לבסיס של הקהילה הכלכלית של מדינות אפריקה המערבית.
משנת 1966, למועצה מיקום אדמיניסטרטיבי קבוע באביג'אן שבחוף השנהב. למועצה קרן רווחה המיועדת לרווחת החברות העניות ביותר בארגון.
קונוויי (ארקנסו)
קונוויי (באנגלית: Conway) היא בירת מחוז פוקנר שבמדינת ארקנסו שבארצות הברית. זוהי העיר השביעית בגודל אוכלוסייתה בארקנסו. בעיר פועלות שלוש מכללות שהעניקו לה את הכינוי "עיר הקולג'ים".
היסטוריה
קונוויי נוסדה על ידי אסא פ. רובינסון שהגיע לאזור זמן קצר לאחר תום מלחמת האזרחים. רובינסון היה המהנדס הראשי של קו הרכבת ליטל רוק – פורט סמית' (כיום חלק מיוניון פסיפיק). אחת ההטבות שהוא קיבל מחברת הרכבות היה שטח אדמה של מיל מרובע אחד ליד היישוב הוותיק קרדון (Cadron). כאשר נסללה מסילת הברזל, העביר רובינסון חלק קטן מאדמתו לחברת הרכבות לצורך הקמת התחנה. הוא הניח את היסודות לעיירה סביב לתחנה וקרא לה "תחנת קונוויי" (Conway Station) לכבודה של משפחה מפורסמת מארקנסו. תחנת קונוויי כללה שתי חנויות קטנות, שני ברים, התחנה עצמה, כמה מבני מגורים זמניים וסניף דואר. אף על פי שכאמור במקור הוקמה קונוויי כעיירת רכבת, כיום לא פועל בה שירות נוסעים, וזאת עקב ההשפעה של התרחבות השימוש במכוניות.
ב-1878 הגיע לארקנסו הכומר הקתולי ג'וזף שטרוב. כמי שנולד באלזס-לורן גורש שטרוב מפרוסיה במהלך "מלחמת התרבות" (Kulturkampf) שהתחוללה שם ב-1872. הוא היגר לארצות הברית, התיישב בפיטסבורג, שם הוא ייסד באוקטובר 1878 את אוניברסיטת דוקן (Duquesne University). חיכוכים עם הבישוף ג'ון טואיג, הובילו את שטרוב לעזוב את פיטסבורג מיד לאחר הקמת האוניברסיטה ולעבור לקונוויי. ב-1879 עלה בידו של שטרוב לשכנע את הנהלת חברת הרכבות להקצות שטח של 810 קמ"ר לאורך הגדה הצפונית של נהר ארקנסו לצורך הקמת מושבת סנט ג'וזף. אדמות אלו כללו את השטח עליו בנה שטרוב וייסד את הכנסייה הקתולית של סנט ג'וזף בקונוויי. כחלק מעסקה זו הציעה חברת הרכבות למכור חלקות אדמה במחיר של 20 סנט לאקר לכל מהגר מגרמניה. כדי למשוך את הגרמנים הקתולים לקונוויי ולסביבתה, כתב הכומר שטרוב את הספר "הכוכב המנחה למושבת סנט ג'וזף" (The Guiding Star for the St. Joseph Colony). בנוסף לתשבחות שהעניק למעלותיה של קונוויי וסביבותיה, סיפק שטרוב מידע על הדרך הטובה ביותר להגיע אליה מאירופה. ב-1889 התגוררו כבר בקונוויי מעל מאה משפחות של מהגרים גרמנים ועד היום ניכרת השפעת השפה הגרמנית בשמות רחובות העיר ובשמות בתי העסק שלה.
קונוויי הייתה ביתו של שופט בית המשפט העליון של ארקנסו, ג'יימס ד. ג'ונסון (2010-1924), שהגיע לעיר לאחר נישואיו לבת המקום. ג'ונסון התמודד ב-1956 ללא הצלחה על תפקיד מושל ארקנסו מול המועמד הדמוקרטי, השופט דאז, אורבל יוג'ין פאובוס וב-1966 כנגד המועמד הרפובליקני, וינתרופ רוקפלר. ג'ונסון, שהיה ממובילי התומכים בהפרדה הגזעית בארצות הברית בתקופת משבר ליטל רוק, הצטרף למפלגה הרפובליקנית בשנות השמונים, לאחר מותו של רוקפלר. הוא גם הפסיד במרוץ חשוב ב-1968 בבחירות לסנאט של ארצות הברית כנגד הסנאטור המכהן דאז, ג'יימס ויליאם פולברייט. באותה שנה התמודדה אשתו של ג'ונסון, וירג'ינה, על תפקיד מושלת ארקנסו.
בעיית הזזת הספה
בעיית הזזת הספּה (באנגלית: Moving sofa problem) היא הפשטה גאומטרית דו-ממדית של בעיה ממשית בעולם האמיתי, הנובעת מהזזת ריהוט בתוך מבנה צר. במוקד הבעיה ניסיון לגלות את שטחהּ המקסימלי A של צורה דו-ממדית ("הספה") אותה ניתן לתמרן דרך אזור מישורי בצורת האות "L" (ה"מסדרון"), שרוחבו יחידה אחת. חישוב הערך המדויק של A הוא בעיה פתוחה במתמטיקה.
היסטוריה
הפרסום הרשמי הראשון של הבעיה היה בשנת 1966, על ידי המתמטיקאי האוסטרי-קנדי ליאו מוסר. ידוע כי עוד קודם לכן היו התייחסויות בלתי-רשמיות לבעיה.
חסמים עליונים ותחתונים
לדוגמה, ניתן לראות בקלות כי, אם נבחר ספה בצורת חצי עיגול בעל רדיוס יחידה, אותה ניתן לסובב בפינת המסדרון.
המתמטיקאי הבריטי ג'ון המרסלי חישב בשנת 1968 את החסם התחתון, תוך שימוש בצורת שפופרת טלפון: שני רבעי-עיגול ברדיוס יחידה בשני קצותיו של מלבן בגודל , ממנו הוסר חצי עיגול ברדיוס  (ראו תרשים מצורף).
בשנת 1992 חישב ג'וזף גרבר חסם תחתון גדול יותר, שערכו, באמצעות שינויים קלים שביצע על צורת הספה שגילה המרסלי.
מאידך, המרסלי חישב חסם עליון לשטח הספה, והוכיח כי הוא לא יכול לעלות על.
יואב קלוס ודן רומיק הוכיחו ביוני 2017 כי חסם עליון לשטח הספה הוא 2.37.
דלקת שקדים
דלקת שקדים (בלועזית: Tonsillitis) היא דלקת של החגורה הלימפטית על שם ולדייר (המכונה "שקדים"), המאופיינת בדרך כלל בהתפרצות מהירה. דלקת שקדים היא סוג של דלקת גרון. התסמינים עלולים לכלול כאב גרון, חום, הגדלת שקדים, קושי בבליעה והגדלת בלוטות לימפה באזור הצוואר. הדלקת מבוטאת באודם ונפיחות של השקדים והופעות נקודות לבנות/פסים לבנים על השקדים.
דלקת שקדים נגרמת בדרך כלל על ידי זיהום ויראלי, אולם כ-5% עד 40% מהמקרים נגרמים על ידי זיהום חיידקי. כאשר הדלקת נגרמת על ידי החיידק Streptococcus pyogenes (סטרפטוקוקוס מקבוצת לנספילד A), מתייחסים למחלה כאל דלקת גרון על רקע סטרפטוקוקי. בדרך כלל, הזיהום עובר ומדבק בין אנשים דרך האוויר. אבחון סופי של המחלה ייקבע בעזרת משטח גרון.
סימנים וסימפטומים
סימנים וסימפטומים שכיחים: סימנים וסימפטומים פחות נפוצים:
גורמים
הסיבה השכיחה ביותר היא זיהום ויראלי, הכולל נגיפים ממשפחת ה-Adenoviridae, Orthomyxoviridae (נגיפי השפעת), Paramyxoviridae (RSV), Coronaviridae, ובסוג Rhinovirus. המחלה עלולה להיגרם גם על ידי וירוס אפשטיין בר, Herpes simplex virus, CMV, או HIV.
הסיבה השנייה השכיחה ביותר למחלה היא זיהום חיידקי אשר בדרך כלל נגרם על ידי (Group A β-hemolytic streptococcus (GABHS - Streptococcus בטא המוליטי מקבוצת לנספילד A.
גורמים חיידקיים פחות נפוצים כוללים: Staphylococcus aureus, Streptococcus pneumoniae Mycoplasma pneumoniae, Chlamydia pneumoniae ,Bordetella pertussis, Corynebacterium diphtheriae, Treponema pallidum, Neisseria gonorrhoeae או Haemophilus influenzae.
גם חיידקים אנאירוביים אובליגטוריים (דוגמת הסוג Fusobacterium) מעורבים בדלקת שקדים ויש להם תפקיד אפשרי בתהליך הדלקתי החריף.
לפעמים, דלקת שקדים נגרמת על ידי זיהום של חיידקים ממערכת ה-Spirochaetes דוגמת הסוג Treponema ובמקרה כזה המחלה נקראת Vincent's angina אוPlaut-Vincent angina.
אבחנה
מערכת ניקוד, כגון Centor Criteria, עשויה לעזור להפריד בין גורמים אפשריים ולאבחן במהירות האם דלקת הגרון היא ממקור GABHS. אישור סופי ייעשה על ידי משטח גרון מעבדתי או משטח גרון מהיר.
זיהום אמיתי על ידי GABHS, מוגדר כנוכחות של מעל 10 מושבות חיידקים בצלחת מצע אגר דם. אולם, שיטה זו קשה ליישום בגלל החפיפה בין מטופלים נשאים ובין חולים שנדבקו. עלייה בכייל נוגדנים ל-Streptococcus - אנטיסטרפטוליזין O, 3-6 שבועות בעקבות דלקת חריפה יכולה לספק הוכחה רטרוספקטיבית של זיהום על ידי GABHS. דבר זה נחשב הוכחה מוחלטת של זיהום על ידי חיידק מסוג זה.
קיים גם ערך אבחנתי לערכים מוגברים של הפרשת פוספוליפאז A2ולשינויים במטבוליזם חומצת שומןבחולים עם דלקת שקדים.
טיפול
טיפולים להפחתת אי הנוחות שנגרמת עקב הדלקת בשקדים: כאשר דלקת שקדים נגרמת על ידי וירוס, משך המחלה תלוי בווירוס המעורב. בדרך כלל, החלמה מלאה תתרחש תוך שבוע; עם זאת, הסימפטומים עלולים להימשך עד שבועיים.
אנטיביוטיקה
אם דלקת שקדים נגרמת על ידי GABHS, מומלץ להשתמש באנטיביוטיקה, כשהבחירה הראשונה היא פניצילין או אמוקסיצילין. צפלוספורינים ומקרולידים נחשבים חלופות טובות לפניצילין במקרים חמורים. מקרוליד כגון אריתרומיצין משמש עבור אנשים שאלרגים לפניצילין. אנשים אשר אינם מגיבים לפניצילין עשויים להגיב לטיפול יעיל נגד חיידקים המייצרים בטא-לקטמאז, כגון קלינדמיצין או אמוקסיצילין/חומצה קלוולנית. חיידקים אירוביים ואנאירוביים מייצרי בטא-לקטמאז אשר שוכנים בחריצים בשקדים יכולים "להגן" על GABHS מפני הפניצילין.
משך הטיפול המומלץ הוא 10 ימים בדרך כלל.
ניתוח
מקרים כרוניים או מקרים אקוטיים שבהם השקדים שבחך נפוחים והבליעה נפגעת, יכולים להיות מטופלים בהסרה כירורגית של השקדים - ניתוח שקדים. מקרים חוזרים או כרוניים מוגדרים: כשבעה מקרים של דלקת שקדים בשנה האחרונה או חמישה מקרים בכל אחת מהשנתיים לפני או שלושה מקרים בכל אחת משלוש השנים שלפני. חולים אשר שקדיהם הוסרו, עדיין מוגנים מפני זיהום על ידי שאר מערכת החיסון שלהם.
בעבר, ניתוח להסרת שקדים היה יותר נפוץ מכיום. מקובל כיום, כי לא בכל מקרה קיים צורך להסיר שקדים מוגדלים וילדים הסובלים מזיהומים חוזרים, מצבם עשוי להשתפר עם הזמן.
פרוגנוזה וסיבוכים
תסמיני דלקת שקדים על רקע GABHS, ישתפרו תוך 2–3 ימים מרגע תחילת הטיפול האנטיביוטי.
סיבוכי דלקת גרון חיידקית עלולים להיות מקומיים או סיסטמיים. הסיבוכים המקומיים כוללים מורסה פריטונסילרית עלולה להתפתח לצידי השקדים במהלך זיהום, בדרך כלל מספר ימים לאחר הופעת דלקת השקדים. זהו חלל סגור שנוצר באזור שמסביב לשקד ומצטברת בו מוגלה שיש צורך לנקזה. בנוסף תיתכן דלקת מכסה הגרון (הגורמת לנפיחות או מורסה שחוסמת את נתיבי האוויר) שמחייבת השגחה וטיפול. סיבוכים סיסטמיים כוללים קדחת שגרונית, דלקת בפקעיות הכליה ושנית. תיתכן גם התייבשות. סיבוכים אלה הם נדירים ביותר במדינות מפותחות, אך הן בעיה משמעותית במדינות עניות. משוער כי דלקת שקדים על רקע סטרפטוקוקי שאינה מטופלת, עלולה להוביל בילדים להפרעות אוטואימוניות נוירו-פסיכיאטריות (תסמונת פנדה - PANDAS).
לעיתים רחוקות, הזיהום עלול להתפשט מאחורי השקדים ולגרום לדלקת ולזיהום של ווריד הצוואר פנימי. דבר זה עלול להתפשט ולגרום לאלח דם (תסמונת למייר).
מאז כניסתו לשימוש של הפניצילין (בשנות ה-40 של המאה ה-20) כטיפול בדלקת שקדים על רקע GABHS, עיקר העיסוק היה מניעת ראומטיזם (קדחת שיגרונית) והשפעותיו העיקריות על מערכת העצבים (כוריאה על שם סידנהאם) ועל הלב. ראיות אחרונות מציעות שהזנים של GABHS שעלולים לגרום לראומטיזם, הם פחות שכיחים כיום ונמצאים רק באזורים מסוימים כגון סולט לייק סיטי. מכאן עולה בספק הרציונל לטיפול בדלקת שקדים כאמצעי למניעת קדחת שיגרונית.
אבני שקדים (טונסילוליטים) עלולים להתרחש אצל עד 10% מהאוכלוסייה עקב דלקות שקדים חוזרות.
אפידמיולוגיה
כ-7.5% מהאוכלוסייה סובלת מכאב גרון בכל שלושה חודשים ו2% פונים לרופא עקב דלקת שקדים בכל שנה. המחלה נפוצה ביותר בילדים בגילאי בית ספר, בייחוד בעונות הסתיו והחורף. רוב האנשים מחלימים עם או בלי תרופות. ב-40% מהמקרים, הסימפטומים חולפים בתוך שלושה ימים, ב-80% הסימפטומים חולפים תוך שבוע אחד, ללא קשר לנוכחות Streptococcus. שימוש באנטיביוטיקה עשוי להקטין את הסימפטומים תוך כ-16 שעות.
סתם (שיר)
סתם הוא סינגל שהוקלט על ידי צמד הזמרים הישראלי סטטיק ובן אל תבורי, השיר יצא לאור ב-25 בספטמבר 2016, כסינגל שלא מתוך אלבום, דרך חברת התקליטים Mobile1 Music.
רקע וכתיבה
השיר נכתב והולחן על ידי סטטיק ובן אל תבורי והופק על ידי ירדן "ג'ורדי" פלג, השיר הוא בסגנון הפופ.
בסמוך לצאתו כסינגל עלה השיר לרשת הזרמת המדיה ספוטיפיי.
וידאו קליפ
הווידאו קליפ המלא שיצא עבור השיר, בוים על ידי רומן בוצ'אצקי והועלה לערוץ היוטיוב של סטטיק ובן אל תבורי ב-25 בספטמבר 2016. בקליפ ניתן לראות את השניים מופיעים על שערים של מגזינים, עוברים בשדה מעריצים ומראים את כמויות צפיות הקליפים שלהם.
דאס פרייע ווארט
דאס פרייע ווארט היה עיתון אנרכיסטי שיצא במשך זמן קצר בליברפול ב-1898 על ידי רודולף רוקר.
ב-1898 שכנע מוריס יגר (Morris Jeger), אנרכיסט יהודי מליברפול ובעליו של בית דפוס קטן, את רודולף רוקר והידועה בציבור שלו מילי ויטקופ לעבור לשם אחרי שרוקר לא היה יכול למצוא עבודה בלונדון. הוא גם שכנע אותו לערוך את העיתון ביידיש דאס נייע ווארט. רוקר התנגד בנימוק שאינו יודע את השפה וגם שאין לו ידע מספיק על התנועה האנרכיסטית היהודית באנגליה למרות ששהה זמן מה בוייטצ'אפל עם האנרכיסטים היהודים שם. יגר הציע לתרגם את מאמריו של רוקר מגרמנית.
דאס נייע ווארט הכיל ארבעה עמודים בכל גיליון ותפוצתו הייתה כמה מאות עותקים. הוא יצא לאור לראשונה בסוף יולי 1898 והיה לכתב העת האנרכיסטי היחיד ביידיש משום שארבייטער פריינד פסק להופיע בשל מחסור בכסף. העיתון התקבל יפה על ידי האנרכיסטים היהודים הבריטים אבל רוקר לא היה מרוצה ממנו. חלק מאי שביעות הרצון הייתה מכך שיגר הגניב רבים מרעיונותיו בזמן שתרגם את מאמריו של רוקר. אחרי ארבעה או חמישה גיליונות קיבל רוקר הזמנה מתומס אייגס (Thomas Eyges) מזכיר ועדת הארבייטער פריינד, שהתרשם מעבודתו של רוקר בעיתון בליברפול, לחזור ללונדון ולהיות עורכו של ארבייטער פריינד המתחדש. רוקר לא היה יכול לדחות את ההצעה וכך הגיליון האחרון של דאס נייע ווארט הופיע ב-17 בספטמבר 1898.
עונת 2022/2023 בליגה הלאומית בכדורגל נשים
עונת 2022/2023 בליגה לאומית בכדורגל נשים היא העונה ה-14 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-13 בספטמבר 2022.
לקראת פתיחת העונה
הקבוצות שסיימו אחרונות בליגת העל בעונת 2021/2022 וירדו לליגה הלאומית לקראת עונה זו היו בנות נתניה, הפועל באר שבע והפועל רעננה.
הקבוצות שסיימו ראשונות בליגה הארצית בעונת 2021/2022 והצטרפו לליגה הלאומית לקראת עונה זו היו הפועל קריית ים והפועל בנות מג'דל כרום שעלתה על חשבון עירוני אור יהודה שהחליטה להישאר בארצית.
הפועל מרמורק, שנשארה בליגת העל בתום העונה הקודמת, לא הצליחה להעמיד קבוצה, לא עברה בבקרה התקציבית, הורדה ליגה ולאחר מכן הפסיקה את פעילותה ובמקומה הוחזרה לליגת העל הפועל באר שבע.
ב-12 לאוקטובר 2022 ואחרי שלושה מחזורים בלבד, הודיעה קבוצת הפועל בנות מג׳דל כרום על פירוקה, בעקבות כך חזרה הליגה הלאומית ל-10 קבוצות והתוצאות של הקבוצות מולן שיחקה מג׳דל כרום נמחקו.
צ'ארלס סקוט (רופא)
צ'ארלס סקוט (באנגלית: Charles I. Scott, Jr) הוא רופא ילדים וגנטיקאי רפואי אמריקאי. שמו נקשר לתסמונת אורשקוג-סקוט ולתסמונת הכט-סקוט.
ביוגרפיה
צ'ארלס סקוט למד בפקולטה לרפואה של אוניברסיטת ארקנסו בה סיים בשנת 1959 התמחות ברפואת ילדים עשה השתלמות בגנטיקה הרפואית באוניברסיטת ג'ונס הופקינס והשתלמות בקליניקה לרפואת הילדים של אוניברסיטת ברמינגהאם באנגליה. כמו כן השתלם בכירורגיה בבית החולים סנט וינסט בפורטלנד (אורגון) (1981). הוא מכהן כפרופסור לרפואת ילדים במכללה הרפואית ג'פרסון וכגנטיקאי רפואי במכון אלפרד י. דופונט בוילמינגטון (דלאוור).
סספורטס
סספורטס הוא שם משפחה יהודי-ספרדי שיש המייחסים אותו לעיר סרגוסה או למילה בקטלאנית המתייחסת לרובע היהודי בברצלונה, בהם היו שישה שערים. פירוש המילה סספורטס בספרדית הוא שש הדלתות. נכתב גם ששפורטש. באלג'יר נהפך השם לפרטוש.
יוהאן גוטפריד קלר
יוהאן גוטפריד קלר (גרמנית: Johann Gottfried Köhler; 15 בדצמבר 1745 - 19 בספטמבר 1801) היה אסטרונום גרמני שידוע בעיקר בשל גילוין של הגלקסיות M59 ו-M60 בשנת 1779 והצביר הפתוח M67.
קורות חייו
קלר נולד בעיירה גאורניץ (Gauernitz) שבחבל מייסן, כיום במדינת סקסוניה שבגרמניה. הוא עבד משנת 1771 ועד לשנת 1776 כמזכיר החברה האסטרונומית של דרזדן ובשנת 1776 הוא מונה למפקח על שני מוזיאונים: הסלון למתמטיקה ופיזיקה (Mathematisch-Physikalischen Salon) שהציג כלים ומכשירים מדעיים וחדר האומנות (Kunstkammer) שהציג חפצי אומנות. בשנת 1784 הוא הפך להיות המנהל בפועל של הסלון למתמטיקה ופיזיקה. הוא בנה בעצמו מספר כלים אסטרונומיים וצפה בשמים באמצעות טלסקופים שעמדו לרשותו. בין השנים 1772 ו-1779 הוא הרכיב רשימה של 20 ערפיליות שבהן צפה ושהתפרסמה בשנתון האסטרונומי לשנת 1784 שיצא לאור ב-1782. מתוך 20 הערפיליות רק אחת, M67, הייתה תגלית שלו וחלק מהערפיליות שברשימה לא זוהו עד היום. בשנת 1779 בזמן שעקב אחרי שביט שעבר בקבוצת הכוכבים בתולה הוא גילה את הגלקסיות M59 ו-M60 ימים ספורים לפני שנצפו על ידי האסטרונומים ברנבה אוריאני ושארל מסיה שעקבו גם כן אחרי אותו שביט. בשנת 1782 פרסם יוהאן אלרט בודה את הצעתו של קלר לסמל של אורנוס שהתקבלה ונמצאת בשימוש עד היום.
קלר נפטר בשנת 1801 בדרזדן.
דוגמה נגדית
בלוגיקה ובמתמטיקה, דוגמה נגדית היא שיטה להפרכה של טענות.
שיטה זו מטפלת בטענות כלליות; כלומר, טענות העוסקות באיבריה של קבוצה כלשהי, ומראה כי קיים לפחות מקרה פרטי אחד שבו הטענה אינה נכונה. די במקרה פרטי אחד זה, הקרוי "דוגמה נגדית", כדי להפריך את הטענה.
להמחשה, בעבר חשבו שכל מספר שבנוי רק מהספרה 3, אך ספרת האחדות שלו היא 1, הוא מספר ראשוני. טענה זו אכן הייתה נכונה עבור מקרים פרטיים רבים: 31, 331, 3,331 וכו', אולם עם כניסת המחשב לבדיקת ראשוניות של המספרים, התברר כי המספר 333,333,331 הוא מכפלה של 17 ו-19,607,843, ולכן אינו ראשוני. המספר 333,333,331 מהווה דוגמה נגדית לַכלל שצוין, ובכך מפריך אותו.
פשטות או מינימליות של דוגמה נגדית
מבחינה לוגית, אין העדפה לדוגמה נגדית אחת על פני אחרת, אולם מבחינה אסתטית (ובפרט, אסתטיקה מתמטית) ופדגוגית, יש העדפה לדוגמה נגדית פשוטה ככל הניתן. לדוגמה, יש אינסוף דוגמאות נגדיות לטענה "אם שלושה מספרים הם זרים (אין מספר גדול מ-1 שמחלק את שלושתם), אז הם זרים בזוגות (כלומר, לכל שניים אין מספר גדול מ-1 שמחלק את שניהם)". אולם מבין כל הדוגמאות הנגדיות עדיפה זו ה"מינימלית" (זו שמערבת את המספרים הכי קטנים). לבניית הדוגמה המינימלית, נחוצים שני המספרים הקטנים ביותר שאינם זרים, כלומר 2 ו-4, ומספר שלישי מינימלי שזר לשניהם, במקרה זה, 1, ליצירת השלשה (1,2,4).
אנגלו-סקסים
אנגלו סקסים (באנגלית: Anglo-Saxons) הם אנשים שמוצאם מארצות האיים הבריטיים או ממדינות דוברות אנגלית אחרות. לצד מוצא משותף, רבים רואים אוכלוסיות אלו כבעלות קווי מתאר חברתיים, תרבותיים ופוליטיים דומים. העולם האנגלו סקסי (באנגלית: Anglosphere) כולל את האומות והקהילות אשר לאנגלו סקסים יש דומיננטיות רבה בהן. חברות אלו מקיימות שיתוף פעולה צבאי, כלכלי ותרבותי רחב. בהגדרתה המצומצמת, המדינות האנגלו סקסיות כוללות את ארצות הברית, בריטניה, קנדה, אוסטרליה, אירלנד וניו זילנד.
בישראל משמש המונח אנגלו סקסים לתיאורם של יוצאי הקהילות היהודיות של ארצות הברית, בריטניה, קנדה, אוסטרליה, ניו זילנד, אירלנד ודרום אפריקה.
היסטוריה ומינוח
ההגדרה של המונח אנגלו סקסים משתנה ואינה חד משמעית, ובדרך כלל רואים במונח זה כינוי לקבוצה לשונית, אתנית, היסטורית ותרבותית. ההגדרה האתנית רואה באנגלו סקסיות לפני הכל מוצא אתני – אנשים שמוצאם מהאיים הבריטיים, כלומר מבריטניה ואירלנד. צאצאיהם של בני האיים הבריטיים החלו לאורך העת החדשה לקבוע יתד בארצות רבות מעבר לים, בעיקר באמצעות האימפריה הבריטית. אף על פי שמתיישבים בריטיים היגרו לכל מושבות האימפריה, רק במושבות ספורות נרשמה התיישבות בריטית רחבה. היו אלו שלוש עשרה המושבות של אמריקה, אוסטרליה, קנדה, ניו זילנד ודרום אפריקה. דרום אפריקה הייתה יוצאת דופן לכל אורך התקופה, היות שאף על פי ששיעור האוכלוסייה הבריטית במקום היה נרחב, הוא לעולם לא היה לרוב בארץ זאת ואף רחוק מכך. במושבות האחרות היו הבריטים לקבוצה המשמעותית באוכלוסייה, ובדרך כלל גם רובה.
בשנת 1776 מרדו שלוש עשרה המושבות בכתר הבריטי וייסדו את ארצות הברית של אמריקה. החל מאותה העת, במקביל להיותה של בריטניה מכשיר להפצת האנגלו סקסיות ברחבי העולם, גם ארצות הברית קיימה תפקיד זה. מתיישבים אמריקנים השליטו את שלטון מדינתם עד לחוף האוקיינוס השקט, ואף התפשטו מעבר לו והפכו לכוח הדומיננטי באלסקה והוואי. כמאה שנה לאחר עצמאות ארצות הברית מבריטניה, אוסטרליה, קנדה, ניו זילנד ודרום אפריקה החלו גם הן לזכות בעצמאותן ממנה, עם זאת תהליך זה נעשה באופן הדרגתי. גם בסופו של התהליך, בראשית המאה ה-20, מדינות אלו אמנם היו ריבוניות, אך הן כן נותרו נתונות לכתר הבריטי (דרום אפריקה פרשה ממנו בשנת 1961). ולכן ראש המדינה בהן גם כיום הוא מלך הממלכה המאוחדת היושב באנגליה. בראשית המאה ה-20, לאחר מלחמה קשה ועקובה מדם, זכתה אירלנד בעצמאות אף היא. עם זאת, בניגוד לקנדה, אוסטרליה וניו זילנד, אירלנד החליטה להפוך לרפובליקה ולנתק כל קשר ממלכתי עם בריטניה שכנתה הגדולה ממזרח. באופן זה, הפכו במאות השנים האחרונות ארצות העולם האנגלו-סקסי מבריטניה ושלוחותיה מעבר לים, לשורה של מדינות שוות מעמד.
מלבד המדינות אשר היו כרוכות בקשר היסטורי ואתני הדוק לבריטניה, רבים מדגישים את חשיבותה של קיום דומיננטיות אנגלו-סקסית במדינה על מנת להגדירה כאומה אנגלו-סקסית. כך למשל רבים אינם רואים בדרום אפריקה שלאחר נפילת משטר האפרטהייד מדינה אנגלו-סקסית, היות שהאדם הלבן איבד בה את השלטון לרוב השחור, והאנגלית איבדה את מעמדה הרם לצד האפריקאנס. אחרים אינם רואים בדרום אפריקה אומה אנגלו-סקסית כבר משנת 1961, אז פורק איחוד דרום אפריקה בו הייתה דומיננטיות אנגלית בדרך כלל, ובמקומו הוקמה הרפובליקה אשר בה כבר לכל הדעות הדומיננטיות שררה בקרב הציבור האפריקאנרי בעל השורשים ההולנדיים.
באופן דומה לדרום אפריקה, ובניגוד מסוים לקנדה, אוסטרליה וניו זילנד, בארצות הברית כבר לאורך המאה ה-19 המתיישבים הבריטיים וצאצאיהם חדלו ככל הנראה מלשמש כרוב. עם זאת, רבים טוענים כי אימוצן של התרבות והלשון האנגלית בקרב כלל האוכלוסייה האמריקנית, הפכה למעשה את רובם ככולם של תושבי ארצות הברית לאנגלו-סקסים בתרבותם.
יהודים אנגלו-סקסים
בראשית האלף השני לספירה, יהודים השתקעו באיים הבריטיים, בבריטניה ובאירלנד של ימינו. בהמשך, עם התפשטותה של האימפריה הבריטית ברחבי העולם, יהודים התיישבו גם בכמה ממושבותיה שמעבר לים. כך נעשה בארצות הברית, קנדה, אוסטרליה, ניו זילנד ודרום אפריקה (לשם יהודים הגיעו עוד קודם לכן, במהלך שנות השלטון ההולנדי). מגמת הגירה זאת של יהודים הגיעה לשיאה במהלך ראשית המאה ה-20, אז מיליוני יהודים עזבו את מזרח אירופה אל ארצות הברית, קנדה, אוסטרליה ועוד. במדינות אלו היהודים השתלבו היטב, גם אם לעיתים במאמצים רבים. הם הגיעו למשרות בכירות בקרב הכלכלה, הפוליטיקה והתרבות, ואימצו את השפה האנגלית, ובדרך כלל גם את התרבות האנגלו-סקסית.
עם עליית הציונות במאות ה-18 וה-19, החלו יהודים רבים לעזוב את העולם האנגלו-סקסי ולעלות לישראל. מגמה זאת התעצמה עם הקמת המדינה ב-1948 ועם ניצחון ישראל במלחמת ששת הימים ב-1967. עלייה זאת נמשכת מדי שנה גם אל תוך המאה ה-21.
בישראל משמש כיום המונח אנגלו-סקסים לתיאורם של יוצאי קהילות העולם האנגלו-סקסי. מונח זה מובא בהקשרים רבים המתייחסים להיבטים שונים של עליית היהודים האנגלו-סקסים לארץ, לרבות השלכות פוליטיות וכלכליות. כיום מתגוררים בישראל למעלה ממאתיים אלף יהודים שמוצאם מארצות אנגלו-סקסיות, רובם הגדול מארצות הברית.
משחק ירי בגוף ראשון
משחק ירי בגוף ראשון (באנגלית: First-person Shooter, או בקיצור FPS) הוא ז'אנר של משחקי וידאו אשר השחקן נע בו בעולם תלת-ממדי, רואה את העולם דרך עיניו של הגיבור (נקודת מבט בגוף ראשון), ואשר המשחק ממוקד בו בעיקר בקרבות ירי בנשק חם נגד יריבים שונים.
בתחילה משחקי סימולטורים של כלי רכב נחשבו גם הם למשחקי ירי בגוף ראשון, אך במהלך שנות ה-90 של המאה ה-20, המינוח השתנה כאשר החלו לצאת לשווקים משחקים בהם השחקנים יכלו לנוע באופן חופשי ברחבי עולמות תלת-ממדיים בעודם נושאים נשק חם. המשחק Wolfenstein 3D, אשר פורסם במהלך 1992, היה המשחק הראשון בז'אנר אשר בו הקירות, הרצפות ומרבית האובייקטים התלת-ממדיים האחרים הכילו מרקם צבעוני. שנה לאחר מכן פורסם המשחק דום אשר הכיל גרפיקה מתקדמת בהרבה וכן את האפשרות לשחק נגד שחקנים אחרים ברשת מקומית. הפופולריות הרבה שהמשחק DOOM זכה לה הובילה בתחילה לכך שמשחקי FPS רבים שיצאו בעקבותיו כונו Doom Clones, עד אשר בהמשך משחקים בז'אנר זה קיבלו את הכינוי First-person Shooters.
כיום חלק ניכר ממשחקי הווידאו הם משחקים בז'אנר ה-FPS, וכמעט כולם מכילים את האפשרות לשחק נגד שחקנים אחרים באינטרנט.
מאפיין נוסף אשר הפך נפוץ בקרב משחקי FPS רבים הוא היכולת ליצור שלבים חדשים למשחק, כאשר שחקנים רבים בוחרים לשתף את השלבים שיצרו באתרי אינטרנט הממוקדים בשיתוף של שלבים שנוצרו עבור משחקים מסוימים. היכולת ליצור שלבים חדשים למשחקים תרמה בפעמים רבות לאריכות הימים של משחקים מסוימים בז'אנר.
Trampoline
Trampoline (בעברית: טרמפולינה) הוא סינגל של שלישיית האינדי פופ האמריקאית, שהאד, שיצא, על ידי חברת התקליטים פוטו פיניש רקורדס, ב-18 במאי 2018, כסינגל מהמיני-אלבום השני של הלהקה, Melt. השיר הופיע בפרסומת ל-MacBook Air באוקטובר 2018. השיר הגיע, בשיאו, למקום הראשון במצעד האיירפליי האלטרנטיבי, ולמקום ה-13 בבילבורד הוט 100.
נכון ליולי 2022, השיר הושמע למעלה מ-197 מיליון פעמים בספוטיפיי, ולמעלה מ-69 מיליון פעמים ביוטיוב.
ביקורת
האמפ אנדרו, מהמגזין וראייטי, אמר כי השיר הוא שיר "אלקטרו-ג'אם ג'אזי". קלוד רובינסון, מהמגזין Earmilk, תיאר את השיר כ-"שילוב מלהיב של נופי סאונד אלקטרוניים הכוללים לחיצה רגועה בעדינות ורעש כובש של מקלדת". השיר הופיע במקום ה-51 ברשימת 100 שירי 2019 של המגזין בילבורד.
רמיקס של זאין מאליק
רמיקס של השיר, בשיתוף פעולה עם הזמר-יוצר הבריטי, זאין מאליק, יצא ב־26 בספטמבר 2019. הרמיקס נכלל מאוחר יותר במהדורת הדלוקס של Melt ובאלבום האולפן הראשון של הלהקה, High Dive.
נכון ליולי 2022, גרסת רמי'ס זו הושמעה למעלה מ-429 מיליון פעמים בספוטיפיי, ולמעלה מ-44 מיליון פעמים ביוטיוב.
פלואוריד
פלואוריד (באנגלית: Fluoride) הוא יון חד-אטומי של אטום הפלואור, כלומר אטום פלואור שנוסף לו אלקטרון אחד: -F. מטענו של היון הוא 1-.
הייחודיות של יון הפלואור נובעת מהאלקטרושליליות הגבוהה שלו. בניגוד להלוגנים אחרים, HF הוא חומצה חלשה. חמצן דו-פלואורי למשל, מגיב עם מים ויוצר מימן פלואורי. תכונה ייחודית נוספת של יון הפלואור הוא יכולת ליצירת קשר קוולנטי עם ארגון, קסנון, או קריפטון למרות שהם גזים אצילים. רוב התרכובות הללו אינן יציבות ומשמשות ביצירת לייזר אקסיימר. קסנון דו-פלואורי, קסנון ארבע-פלואורי וקסנון שש-פלואורי הם תרכובות יציבות שיוצרות מבנים גבישיים.
האלקטרושליליות הגדולה של הפלואור הופכת אותו ליון המתאים לשימוש ביצירת ממסים טובים ולרעלים. פלואוריד משמש גם ביצירת פולימרים וחומרים בעלי פעילות ביולוגית, ובכמה מדינות הוא מוסף למי השתייה על-מנת להגן מפני עששת השן.
תכונות
פלואור הוא הקל שבהלוגנים והוא אחד מהיסודות הכימיים הריאקטיביים ביותר. הוא אינו מופיע כפלואור בסביבה. הוא בעל האלקטרושליליות הגבוהה ביותר מבין כל היסודות ולכן נטייתו לרכוש מטען שלילי חזקה ובתמיסה הוא לרוב יופיע כיון -F. מצבי חמצון אחרים לא נתגלו במערכות הטבעיות, למרות שתרכובות חסרות מטען אפשריות. יוני הפלואוריד הם בעלי אותו מטען וכמעט אותו רדיוס כמו יוני הידרוקסיד ויכולים להחליף זה את זה במבנים מינרלים. כך יוצר הפלואוריד תרכובות כימיות עם כמה קטיונים ונפוצים למדי מספר מינרלים בעלי מסיסות נמוכה המכילים פלואוריד.
מלח הפלואוריד cryolite משמש לייצור אלומיניום וכקוטל מזיקים. סלעי פוספט (rock phosphates) מומרים לדשני פוספט באמצעות הרחקה של עד 4.2 אחוזי פלואוריד; הפלואוריד המורחק ומטוהר (כפלואורוסיליקטים) הוא מקור פלואוריד המוסף במספר מדינות למי השתייה על-מנת להגן כנגד עששת השן.
הימצאות בטבע
הפלואוריד נמצא בכל המים הטבעיים בריכוז מסוים. מי ים מכילים ריכוז אופייני של 1 מ"ג לליטר בזמן שבנהרות ובאגמים ערכי הריכוז קטנים מ-0.5 מ"ג לליטר. במי תהום עשויים להיות ריכוזים משתנים של פלואוריד. הרכבו של המסלע הסובב את מי התהום, הוא יהיה המשפיע העיקרי על ריכוזים אלה: ריכוזי הפלואוריד במים מוגבלים, מכיוון שמסיסותו של המקור העיקרי ליוני פלואוריד, פלואוריט (CaF_{2}), מוגבלת. לפיכך, בנוכחות 40 מ"ג סידן לליטר, יוגבל ריכוז הפלואוריד ל-3.1 מ"ג לליטר. רק במצב של חוסר סידן בתמיסה, יכולים ריכוזים גבוהים יותר להיות יציבים. ריכוזי פלואוריד גבוהים צפויים, אם כן, במי תהום מאקוויפרים עניי סידן ובאזורים בהם נפוצים מינרלים מכילי פלואוריד. ריכוזי פלואוריד עשויים להיות גבוהים, גם במי תהום בהם התרחש חילוף קטיוֹנִי של סידן בנתרן.
מים שבהם ריכוזי פלואוריד גבוהים, נפוצים ברצועות גאוגרפיות נרחבות, שבהן מתקיים אחד משלושה גורמים:
שימוש ברפואת שיניים
יון הפלואוריד משפר עמידות אמייל השן לעששת משום שהפלואוריד הופך חלק מההידרוקסילאפטיט שיוצר את האמייל לפלואוראפטיט שהוא בסיס חלש יותר ולכן נתקף פחות על ידי חומצה (כדוגמת חומצת חלב שנוצרת על ידי רובד חיידקי השן).
פלואוריד משמש מאז 1945 במדינות שונות להפלרת מי שתייה לצורך הגנה על השיניים מעששת. הפלואוריד הוא גם מרכיב ברוב משחות השיניים ד״ר מרקו כהן היה ממקדמי השימוש בפלואוריד בחיי היום-יום ובזכות מחקריו נעשה שימוש נרחב בפלואוריד. נוסף על כך, קיימים תוספי פלואוריד נוספים נפרדים ממי שתייה וממשחות השיניים, הניתנים לילדים ומבוגרים שנמצאים בסיכון גבוה לעששת שיניים ואינם מקבלים הגנה מספקת מפלואוריד במי שתייה או במשחות שיניים. תוספים אלו כוללים:
טוד פאר
טוד פאר (באנגלית: Todd Parr; נולד ב-9 ביולי 1962) הוא סופר, מאייר ומפיק טלוויזיה אמריקאי.
ביוגרפיה
ב-1995, הוא עבר לגור בסן פרנסיסקו שבמדינת קליפורניה שבארצות הברית, ושם התחיל את הקריירה שלו כסופר. לפני שעבד כסופר, פאר עבד בדייל אוויר.
ב-2003, פאר כתב את ספר הילדים The Family Book, שכן ב-2004, זכה הספר ב.
בנובמבר 2004, הועלתה הסדרה "העולם של טל", שנוצרה על ידיו ועל ידי גרי רנרט, בערוצי הטלוויזיה TLC ו-Discovery Family. בישראל הסדרה שודרה בדיבוב לעברית ב-2008 בערוץ הופ!.
חלק מספריו של פאר תורגמו לעברית והופצו בישראל.
פרידריך החמישי, הנסיך הבוחר מפפאלץ
פרידריך החמישי, הנסיך הבוחר מפפאלץ (גרמנית: Friedrich V. von der Pfalz; 26 באוגוסט 1596 - 29 בנובמבר 1632) היה הנסיך הבוחר מפפאלץ בין השנים 1610–1623. בשנת 1619 הוכתר פרידריך כמלך בוהמיה, כחלק מהמרד הבוהמי שפתח את מלחמת שלושים השנים, אך הובס בשנת 1620 בקרב ההר הלבן, ובעקבות כך אף איבד את שלטונו בנסיכות הבוחר מפפאלץ.
בצעירותו
פרידריך החמישי נולד באמברג שבפפאלץ העילית ב-26 באוגוסט 1596, לפרידריך הרביעי, הנסיך הבוחר מפפאלץ ולואיזה יוליאנה, רוזנת נסאו, בתם של וילם הראשון, נסיך אוראנז' ושארלוט דה בורבון. פרידריך השתייך לבית פפאלץ-זימרן, שהיה ענף של בית ויטלסבאך, והיה קשור לכל בתי המלוכה המובילים באירופה, ובהטבלתו השתתפו כמה אצילים חשובים. משפחתו של פרידריך הייתה קלוויניסטית, בשונה מהענף העיקרי של המשפחה ששלט בבוואריה והיה קתולי.
עלותו לשלטון
בשנת 1610 מת אביו פרידריך הרביעי, הנסיך הבוחר מפפאלץ, ופרידריך עלה לשלטון במקומו. אולם, מכיוון שפרידריך היה קטין היה אמור הזכר הקרוב אליו ביותר לכהן כעוצר הנסיכות, אולם הקרוב ביותר היה וולפגנג וילהלם, רוזן פפאלץ-נויבורג שהיה קתולי, ומשום כך מינה אביו לפני מותו את יוהאן השני, רוזן פפאלץ-צווייבריקן לעוצר, ווולפגנג וילהלם נאסר. בעקבות כך פרץ עימות חריף בין הנסיכים, שהוביל בשנת 1613 להתערבותו של מתיאס, קיסר האימפריה הרומית הקדושה בסכסוך, והסתיים רק בשנת 1614 כשתפס פרידריך את השלטון בעצמו.
נישואיו
נישואיו של פרידריך תוכננו כחלק מהמדיניות של אביו לבצר את מעמדו בקרב המחנה הפרוטסטנטי באירופה. שניים מאחיותיו של פרידריך התחתנו עם שניים מהנסיכים הפרוטסטנטים המובילים: לואיזה יוליאנה מפפאלץ התחתנה עם יוהאן השני, רוזן פפאלץ-צווייבריקן, ואליזבת שארלוטה, נסיכת פפאלץ התחתנה עם גאורג וילהלם, הנסיך הבוחר מברנדנבורג. בנוסף אביו ניסה לחתן את אחותו קתרינה סופיה מפפאלץ עם גוסטב השני אדולף, מלך שוודיה, אך הדבר לא יצא אל הפועל. בהתאם לכך ביקש פרידריך להתחתן עם אליזבת סטיוארט, נסיכת אנגליה וסקוטלנד, בתם של ג'יימס הראשון, מלך אנגליה ואן, נסיכת דנמרק. אולם בתחילה ניסה ג'יימס הראשון לחתנה עם לואי השלושה עשר, מלך צרפת, ורק לאחר לחצים של יועציו, שלא רצו להפר את מאזן הכוחות באירופה, החליט ג'יימס הראשון בשנת 1612 לחתנה עם פרידריך, על אף התנגדויותיה של אשתו. באוקטובר 1612 נסע פרידריך ללונדון על מנת לפגוש את כלתו, ובינואר 1613 התארסו השניים באופן רשמי. ב-14 בפברואר 1613 התחתנו השניים בטקס מפואר בארמון וייטהול, ופרידריך מונה לאביר במסדר הבירית. בדרכם להיידלברג שבגרמניה עברו הזוג דרך האג, וביקרו את דודו של פרידריך מוריץ, נסיך אורנג'.
שלטונו
מבחינה פוליטית, התייצב פרידריך כמנהיג הנסיכים הפרוטסטנטים באימפריה הרומית הקדושה, וכמגן חירותם של האצילים הגרמנים נגד מתיאס, קיסר האימפריה הרומית הקדושה. מאז שלום אוגסבורג, מתיחות דתית צברה תאוצה ברחבי אירופה בעשורים הבאים. שלום אוגסבורג הופר ברציפות לאורך מחציתה השנייה של המאה ה-16, שכן בישופים שהמירו דתם לנצרות לותרנית סירבו לוותר על אדמותיהם, כמתחייב מהסכם השלום; נוסף על כך, הלך הרוח הקלוויניסטי התפשט ברחבי נסיכויות גרמניה, מה שהוסיף דת נוספת לאזור וערער את היציבות הדתית שהושגה קודם לכן; ולבסוף, הקתולים במזרח אירופה (פולין ושליטיה ההבסבורגים של אוסטריה) ביקשו להשיב את מעמד הבכורה של הנצרות הקתולית באזור. בנוסף, חלקו הראשון של ההסכם הפך את גרמניה לתשבץ שבו היו בערבוביה נסיכים לותרנים וקתולים. כל עוד דת השליט הייתה דתם של רוב התושבים, המצב היה נסבל, אך אם לא כך היה, החל מצב של כפייה דתית ותסיסה של העם כנגד שליטיו. בנוסף, ההפוגה בת שנים עשר השנים של המרד ההולנדי עמדה לפוג בשנת 1621, והצפי היה לחידוש קרבות בין הרפובליקה ההולנדית לבין האימפריה הספרדית.
גנריך בוריסוביץ' גופמאן
גנריך בוריסוביץ' גופמאן (28 בפברואר 1922, אירקוטסק – 22 במאי 1995, מוסקבה) היה טייס וסופר צבאי יהודי-סובייטי, גיבור ברית המועצות.
פרידריך החמישי, הנסיך הבוחר מפפאלץ
שלטונו
מיקומה המרכזי בגרמניה של נסיכות הבוחר מפפאלץ, הפך אותה לפגיעה ביותר לפשיטות של חיילי הקיסר מהנחלות של בית הבסבורג. נסיכות הבוחר הורכבה משני מחוזות נפרדים: פפאלץ התחתית באזור היידלברג, שהייתה אזור חקלאי, בעוד פפאלץ העילית באזור ארמברג הייתה אזור מכרות, עם אחת הכלכלות המצליחות ביותר באירופה.
מלך בוהמיה
מתיאס, קיסר האימפריה הרומית הקדושה ומלך בוהמיה, מת בשנת 1619 מבלי שהותיר אחריו יורש ביולוגי. בן דודו, פרדיננד משטיריה, ירש אותו כמלך בוהמיה והיה לקיסר פרדיננד השני. הלה היה קתולי אדוק, אשר התחנך על ברכי הישועים, ושאף להחזיר את הקתוליות לגדולתה. משום כך היה בלתי אהוד על ידי תושבי בוהמיה, שהיו קלוויניסטים ברובם.
במאי 1618 שלח פרדיננד השני נציגים קתוליים מטעמו לבירת בוהמיה, פראג, על מנת שיכשירו את הקרקע לקראת הגעתו וביסוס מלכותו; ואולם תושביה הקלוויניסטים של העיר השליכום בבוז מחלון טירת ראדצ'ני במה שנודע כ"ההשלכה מהחלון של פראג", השליחים ניצלו הודות לגל אשפה שהיה מתחת לחלון שממנו נזרקו, אך המסר היה ברור - המרד הבוהמי פרץ. העימות התפשט ברחבי בוהמיה רבתי, הכוללת את מדינות בוהמיה, שלזיה, לוסאטיה ומוראביה, שטחים אשר סבלו בלאו הכי ממתיחות בין קתולים ופרוטסטנטים. האירועים זכו לתהודה רבה ברחבי היבשת, ומהומות בין-דתיות פרצו בערים ובממלכות נוספות. נראה כי לו הוגבל היקף המרד למזרח אירופה בלבד, מלחמת שלושים השנה הייתה מסתיימת כעבור שלושים חודשים לכל היותר. ואולם חולשתם של פרדיננד מזה והמורדים הבוהמיים מזה הביאה להתפשטות הלחימה גם לנסיכויות שבמערב גרמניה. פרדיננד נאלץ להזעיק את בן דודו, פליפה הרביעי, מלך ספרד, כדי שיסייע לו לדכא את המרי.
גנריך בוריסוביץ' גופמאן
ביוגרפיה
באוגוסט-נובמבר 1942 - טייס של רגימנט תעופה מילואים 34 (במחוז הצבאי של מוסקבה), בנובמבר 1942 - מרץ 1943 - טייס של רגימנט תעופת המילואים ה -10 (במחוז הצבאי של וולגה). בינואר-מרץ 1943 הטיס את מטוסי התקיפה איליושין II-2 לחזית סטלינגרד.
השתתף במלחמת העולם השנייה: באפריל-מאי 1943 כמפקד הגף ברגימנט התעופה ההתקפי מס' 190 של אוגדת התעופה ההתקפית מס' 214, במאי 1943 - מאי 1945 - טייס בכיר, מפקד הגף, בהמשך, סגן מפקד ומפקד טייסת האוויר של רגימנט התעופה ההתקפית מס' 322 באותה האוגדה. נלחם בחזית הצפונית-קווקזי, כחלק ארמיית החוף הנפרדת, על החזית הבלטית השנייה ובחזית לנינגרד. השתתף במבצעים נובורוסיסק-טמן, קרץ'-אלטיגן, קרים, רז'יצה-דווינה, ריגה, ו כיתור כוחות וורמאכט בקורלנד.
פרידריך החמישי, הנסיך הבוחר מפפאלץ
מלך בוהמיה
הבוהמים, אשר חיפשו נואשות אחר בני ברית שיילחמו לצידם כנגד הקיסר, גמרו אומר להצטרף לחבר האיחוד האוונגלי בהנהגתו של פרידריך החמישי. הבוהמים רמזו כי אם תאושר הצטרפותם לאיחוד וחסותו תיפרש עליהם, יוכתר פרידריך כמלך בוהמיה. הצעות דומות הוגשו לשליט דוכסות סבויה, קרלו אמנואלה הראשון ולשליט סקסוניה וטרנסילבניה, גאבור בתלן. שליטיה ההבסבורגים של אוסטריה, אשר ריגלו אחר התכתובות היוצאות מפראג, חשפו כפילויות אלה ופגעו משמעותית במעמדה הבינלאומי של בוהמיה, במיוחד בחצר הסקסונית.
עם זאת, בראשית המרד נחלו הבוהמיים הצלחות, תוך שהם נעזרים בגורמים פרוטסטנטים שונים ברחבי אירופה. תמיכה רבת חשיבות הגיעה מאוסטריה העלית, אזור שבו בני האצולה היו לותרנים וקלוויניסטים בעיקרם (מצב זה ישתנה משמעותית בשנים הבאות). הפרוטסטנטים באוסטריה התחתית הצטרפו אף הם למרד ובשנת 1619 מנהיגם, היינריך מתיאס פון תורן, צר על וינה עצמה. במזרח, נסיכה הפרוטסטנטי של טרנסילבניה, גאבור בתלן, זכה לברכתו ולתמיכתו של הסולטאן העות'מאני עות'מאן השני במסעו להונגריה הקתולית.
גנריך בוריסוביץ' גופמאן
ביוגרפיה
במהלך הפלישה לפרוסיה המזרחית בהשתתפו בהפצצות הראשונות, לפי זיכרונותיו, שידר בתקשורת בין המטוסים את המילים הבאות:.
במהלך המלחמה ביצע 146 גיחות במטוסי ההתקפה של איליושין-2 ואיליושין-10 לצורך תקיפת כוח אדם וציוד אויב, והפיל 2 מטוסי אויב בקרבות אוויר.
פרידריך החמישי, הנסיך הבוחר מפפאלץ
מלך בוהמיה
הקיסר פרדיננד מיהר לשגר צבא שיבלום את הבוהמים ואת בני בריתם מהשתלטות מוחלטת על ארצו. הרוזן בוקואה, בן בריתו של הקיסר ומפקד הצבא האוסטרי-קתולי, הביס את צבאות חבר האיחוד האוונגלי בפיקודו של הרוזן ארנסט פון מנספלד בקרב סבלט, אשר נערך ב-10 ביוני 1619. הדבר פגע בקווי התקשורת והאספקה של הרוזן תורן עם פראג, והוא נאלץ לסגת מהמצור שהטיל על וינה. באותו קרב איבדו הפרוטסטנטים גם בת-ברית מרכזית, דוכסות סבויה, שהתנגדה זה זמן רב להתפשטות ההבסבורגית ושלחה סיוע כלכלי נדיב ואף כוחות צבא שישמשו כחילות מצב במצודות פרוטסטנטיות חשובות בריינלנד. למרות הכישלון בסבלט, צבאו של הרוזן תורן הוסיף להתקיים כצבא יעיל ומיומן, ואף מנספלד ארגן מחדש את צבאו בצפונה של בוהמיה.
גנריך בוריסוביץ' גופמאן
ביוגרפיה
על אומץ וגבורה שהציג בקרב עם הכוח הפולש הוענק לו בצו הנשיאות העליונה של ברית המועצות מ-26 באוקטובר 1944 עיטור גיבור ברית המועצות עם הענקת עיטור לנין ומדליית כוכב הזהב הנלווים לעיטור הראשון כשהוא בדרגת לויטננט בכיר.
פרידריך החמישי, הנסיך הבוחר מפפאלץ
מלך בוהמיה
ב-26 באוגוסט 1619 נבחר פרידריך למלך בוהמיה, אולם יומיים לאחר מכן נבחר פרדיננד השני בתור קיסר האימפריה הרומית הקדושה, על ידי כל הנסיכים הבוחרים מלבד פרידריך, ובנוסף נבחר על ידיהם למלך בוהמיה.
לאחר הכתרתו של פרידריך, חתמו הנסיכויות המורדות של אוסטריה העילית והתחתית על ברית רשמית עם הבוהמים בתחילת אוגוסט, 1619, תוך שבינתיים המשיכו הצבאות הטרנסילבניים להתקדם בהונגריה, ועד שנת 1620 סילקו את כל צבאות הקיסר משם.
גנריך בוריסוביץ' גופמאן
ביוגרפיה
לאחר המלחמה עד פברואר 1946 המשיך לפקד על טייסת האוויר של הרגימנט במחוז הצבאי הבלטי.
בשנת 1950 סיים את לימודיו באקדמיית חיל האוויר שביישוב מונינו ליד מוסקבה. בשנים 1950 - 1953 היה סגן מפקד של רגימנט אווירי התקפי במחוז הצבאי הבלטי, ובשנים 1953 - 1962 היה מרצה בכיר לתעופה בקורסי קצינים מרכזיים "ויסטרל". מאז פברואר 1962 יצא לגמלאות בדרגת קולונל והתגורר במוסקבה.
חבר התאחדות סופרי ברית המועצות ובהמשך של רוסיה מאז 1966, מחבר ספרים רבים.
הנרי דייל
סר הנרי האלט דייל (אנגלית: Henry Hallett Dale; 9 ביוני 1875 – 23 ביולי 1968) היה פרמקולוג אנגלי. חתן פרס נובל לפיזיולוגיה או לרפואה לשנת 1936, ביחד עם הפרמקולוג אוטו לוי, וזאת בשל תגליתם המשותפת, האצטילכולין - מוליך עצבי נוזלי (כימי) של המערכת המוטורית ומערכת העצבים הפאראסימפתטית בגוף האדם.
פרידריך החמישי, הנסיך הבוחר מפפאלץ
אחריתו
בשנת 1630 נחלץ גוסטב השני אדולף, מלך שוודיה, לעזרת הפרוטסטנטים בגרמניה, ובקרב ברייטנפלד, שנערך ב-17 בספטמבר 1631, הביס גוסטב השני אדולף, מלך שוודיה את הצבא הקתולי. לאחר ניצחונו פנה אליו פרידריך בבקשת עזרה להחזרת שלטונו בפפאלץ, אולם גוסטב אדולף סירב לתמוך בפרידריך, ללא תמיכת אנגליה והולנד.
הנרי דייל
קורות חיים
הנרי האלט דייל נולד בשכונת איזלינגטון שבלונדון, לצ'ארלס ג'יימס דייל, יצרן כלי חרסינה ממחוז סטפורדשייר שבצפון-מזרח אנגליה ולפרנסס אן האלט, בתו של יצרן רהיטים, והיה שלישי מבין שבעה ילדים (אחיו היה המלחין בנג'מין דייל).
גנריך בוריסוביץ' גופמאן
ביוגרפיה
הצטרף או צורף ב-1983 להוועד האנטי-ציוני של הציבור הסובייטי.
הנרי דייל
קורות חיים
את חינוכו החל בבית הספר הפרטי טולינגטון, המשיך בבית ספר ליי שבקיימברידג', ובשנת 1894 עבר ללמוד בקולג' טריניטי שבקיימברידג'.
פרידריך החמישי, הנסיך הבוחר מפפאלץ
אחריתו
ב-17 במאי 1632 הסכים גוסטב אדולף לתמוך בפרידריך, בתנאי שיהיה כפוף לממלכת שוודיה, אולם פרידריך סירב. בסתיו 1632 החליטו האנגלים לשלוח חיל משלוח לטובת הפרוטסטנטים, אולם בשביל פרידריך זה היה מאוחר מעט, משום שבאוקטובר באותה שנה חלה פרידריך כתוצאה מזיהום, וב-29 בנובמבר 1632 מת פרידריך, ובנו קרל לודוויג ירש את הזכויות לשלטון בנסיכות הבוחר מפפאלץ.
גנריך בוריסוביץ' גופמאן
ביוגרפיה
נפטר ב-22 במאי 1995. נקבר בבית העלמין ואגנקובסקויה במוסקבה.
ליפופיליות
ליפופיליות (בעברית: אהבת שומן) היא תכונה כימית של תרכובות המסיסות בשומנים, שמנים וליפידים. פעמים רבות, במיוחד בהתייחס למולקולות אורגניות, נהוג להתייחס אל ליפופיליות כזהה להידרופוביות, הגם שקיימות תרכובות הידרופוביות שאינן ליפופיליות, כמו סיליקון ופחמן פלואורי. חומרי גלם לתעשייה לעיתים מסומנים כ-LP כדי לזהותם כליפופילים, בניגוד ל-HP.
גנריך בוריסוביץ' גופמאן
ביוגרפיה
ב-30 באוקטובר 2015 כשבנו, המשורר ויקטור גופמן, נרצח בדירתו נגנבו העיטורים הצבאיים של גנריך גופמאן.
הנרי דייל
תגליותיו
תגליותיו של דייל היו בתחום המכניזם הכימי של העברת הגירוי העצבי, בסינפסות (אזורי המפגש בין תא עצב המעביר אות לתא המטרה בו נקלט האות) של מערכת העצבים. כמו גם בתחום המעברים בין העצבים ובין השרירים. בשנת 1914 גילה דייל את הפעילות הכפולה של האצטילכולין (הפעילות המוסקרינית והפעילות הניקוטינית), ובשנת 1929 הצליח לבודד את המוליך מרקמת בעלי חיים.
דייל היה החוקר הראשון שחילק את מערכת העצבים, לתאי עצב כולינרגיים (המפרישים אצטילכולין), ולתאי עצב אדרנרגיים (המפרישים אדרנלין), חלוקה זאת שנעשתה בשנת 1934, החליפה את ההבחנה המסורתית שהצביעה על הבדלים אנטומיים בין מערכת העצבים הסימפתטית לבין מערכת העצבים הפאראסימפתטית.
הנרי דייל חקר גם את האנזים אצטילכולין אסטראז, ובשנת 1938 גילה את המנגנון האנזימטי של ייצור אצטילכולין מכולין בהשפעת הגירוי העצבי בסינפסות.
חשיבות גדולה נודעת למחקריו של דייל בנושא ההיסטמין, וחומרים אנטיהיסטמיניים, בהבנת ומניעת אלרגיות.
פרס נובל לפיזיולגיה או לרפואה
פרס נובל לפיזיולוגיה או לרפואה מוענק מדי שנה, על ידי מכון קרולינסקה, לאנשים אשר תרמו תרומה ייחודית או ביצעו מחקר יוצא דופן בתחום הפיזיולוגיה או הרפואה.
פרידריך החמישי, הנסיך הבוחר מפפאלץ
משפחתו
בשנת 1613 התחתן פרידריך עם אליזבת סטיוארט, נסיכת אנגליה וסקוטלנד, בתם של ג'יימס הראשון, מלך אנגליה ואן, נסיכת דנמרק, ממנה נולדו לו 13 ילדים:
הנרי דייל
פרס נובל לפיזיולגיה או לרפואה
במהלך עבודתו בקולג' האוניברסיטאי של לונדון הכיר דייל את הפרמקולוג אוטו לוי. מחקריו של סר הנרי הלט דייל, בנושאים של מערכת העצבים, והגירוי העצבי, השתלבו במחקריו של לוי, ושני החוקרים שהפכו לידידים וחברים, שיתפו פעולה במחקריהם.
שיתוף פעולה פורה זה, הביא אותם לזכייה משותפת בפרס נובל לפיזיולוגיה או לרפואה, לשנת 1936.
סר הנרי נישא בשנת 1904 לבת דודתו, אלן הארייט האלט. בתם הבכורה, שרה אליסון, נישאה ללורד אלכסנדר טוד, חתן פרס נובל לכימיה, לשנת 1957.
אמריקה (ספר)
אמריקה או הנעדר (בגרמנית: Der Verschollene) היא נובלה בלתי גמורה של הסופר פרנץ קפקא. ספר זה היה הרומן הראשון שכתב קפקא ונכתב בין השנים 1911–1914, אך פורסם רק ב-1927, כ-4 שנים לאחר מותו של קפקא.
הספר כולל היבטים רבים אשר הושפעו מקרובי משפחתו של קפקא אשר היגרו לארצות הברית. שמו של הספר במקור הוא האדם שנעלם, אך השם "אמריקה" נבחר על ידי מקס ברוד, כאשר אסף את החלקים הבלתי גמורים של הספר ופרסם אותם לאחר מותו של קפקא.
קפקא הושפע מאוד מהאוטוביוגרפיה של בנג'ימין פרנקלין ומספריו של צ'ארלס דיקנס, וכתב ביומנו כי כוונתו היא לכתוב ספר בסגנונו של דיקנס.
עלילה
קרל רוסמן, נער גרמני אשר פותה על ידי המשרתת של הוריו והכניס אותה להריון נשלח על ידי הוריו לארצות הברית. אחרי ההגעה לנמל ניו-יורק הוא נזכר ששכח את המטרייה שלו בספינה. הוא מפקיד את המזוודה שלו בידי אחד משותפיו להפלגה וחוזר לבטן הספינה המתרוקנת, שם הוא כמעט הולך לאיבוד ופוגש את מסיק התנורים שמתלונן בפני רוסמן על יחס מזעזע כלפיו בידי שוּבּאל, המכונאי הראשי. בשלב זה רוסמן כבר לא בטוח אם השותף להפלגה שמר על המזוודה או הלך לדרכו, והוא הולך עם המסיק ומגיע לישיבה של הקברניט והצוות. לאחר הדיון בנושא המסיק, מתגלה שאחד הנוכחים בישיבה הוא איש עשיר ומוכר בארצות הברית אשר הוא דודו הרחוק של רוסמן. הדוד מבטיח לאמץ אותו ולקחת אותו לביתו.
לאחר שרוסמן חזר להיות כמעט חסר כל, הוא עובר לאכסניה, שם הוא פוגש מהגר אירי בשם רובינסון ומהגר צרפתי בשם דילראמש שמדיחים אותו לדבר עבירה. הוא מצליח להשתחרר מהם ומוצא עבודה כבל-בוי בבית מלון המתואר גם הוא כענק ואינסופי. לאחר תקופת הסתגלות ומשמרות ארוכות, מואשם רוסמן בידי המלצר הראשי על עבירה שלא ביצע ונזרק מהמלון בבושת פנים. הוא נתקל שוב בדילראמש ורובינסון, שגרים עכשיו בדירה יחד עם זמרת בשם ברונדלה ומזמינים אותו לגור איתם.
אחרי חיכוכים נוספים עם דילראמש ורובינסון, מצטרף רוסמן לתיאטרון נודד וענקי מאוקלהומה, שם הוא רושם את עצמו בתור "נגרו, עובד טכני" והולך לאיבוד בתוכו. סוף זה הוא יחסית אופטימי ליצירת קפקא, ומצד שני אמביוולנטי ומעורפל.
Ka-band
הכינוי Ka הוא ראשי התיבות של Kurz-above, הנובע מן המילה הגרמנית "קורץ", שמשמעה "קצר".
בתקשורת לוויינית, Ka מאפשר תקשורת ברוחב פס גבוה יותר. הוא משמש את מערכת אינמרסט I-5. וישמש את סדרת הלוויינים הבאה Iridium Next ואת טלסקופ החלל ג'יימס ובּ. Ka רגיש יותר לדעיכת גשם (Rain attenuation) מאשר Ku, אשר בתורו רגיש יותר מאשר C band.
מדליות באולימפיאדת הנוער לוזאן (2020)
אולימפיאדת הנוער לוזאן (2020) הוותה את משחקי החורף האולימפיים לנוער ה-3 שהתקיימו. המשחקים נערכו בין ה-9 ל-22 בינואר 2020. במשחקים לקחו חלק 1,872 ספורטאים ב-81 תחרויות ב-8 ענפי ספורט. טבלת המדליות מדרגת את 79 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
טבלת המדליות
הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.
במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 6 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרים ל"נבחרת לאומים מעורבת", סך הכל 6 מדליות זהב, 6 מדליות כסף ו-6 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה.
התייר ממגדלי התאומים
התייר ממגדלי התאומים (באנגלית: Tourist guy) הוא כינוי של תמונה מזויפת, שהציגה תייר העומד בקומת התצפית שבראש אחד ממגדלי התאומים בניו יורק, כאשר מאחוריו מגיח כביכול מטוס נוסעים שטס לעבר הבניין, כשחותמת הזמן הדיגיטלית על גבי התמונה מציגה את התאריך של הפיגוע במגדלי התאומים. לתמונה צורף סיפור מרגש, לפיו מצלמת התייר נמצאה בהריסות, וככל הנראה צולמה רגע לפני ההתנגשות הראשונה במגדלים. התמונה הופצה לאחר הפיגוע באמצעות דואר אלקטרוני.
בנובמבר 2001 חשף אתר "Wired" את זהותו של "התייר" המופיע בתמונה – פטר גוזלי, סטודנט בן 25 מהונגריה. לאחר הפיגוע במגדלי התאומים איתר גוזלי תמונה שלו שצולמה במצפה שעל גג אחד המגדלים ארבע שנים לפני הפיגוע. על גבי התצלום הדביק תמונה של מטוס, ובכך יצר את האשליה כאילו התמונה צולמה שניות לפני התנגשות המטוס במגדל. אף ששלח את התמונה לקומץ חברים כבדיחה פרטית, הפכה תמונתו לתופעת אינטרנט ועם השנים הפכה למקור לחיקויים ו"ממים" אינטרנטיים.
סימנים המעידים על זיופה
הוכחה ודאית לזיוף ניתנה לאחר שהתגלה כי תמונת המטוס המופיע בתמונה מדגם בואינג 757-223 של חברת "אמריקן איירליינס" צולמה על ידי הצלם ג'ונתן דרבן וזמינה, בין היתר, באתר airliners.net.
זהות התייר
בנובמבר 2001 טען איש עסקים ברזילאי בשם חוזה רוברטו פנטדו כי הוא ה"תייר" מהתמונה. על אף שהכחיש כי צולם אי פעם במרפסת התצפית במגדלי התאומים, ציין כי הוא דומה לאדם שמופיע בתמונה וייתכן כי חבריו ערכו את התמונה על ידי הדבקת פניו על גוף של אדם אחר.
מספר שבועות לאחר מכן, חשפו חבריו של סטודנט הונגרי בן 25 בשם פטר גוזלי כי הוא "התייר" האמיתי מהתמונה. על אף החשיפה הראשונית, ציין גוזלי כי אינו מעוניין בחשיפה התקשורתית ואף לא חשף את שם משפחתו בתחילה. גוזלי צילם את התמונה המדוברת ב-28 בנובמבר 1997 במהלך ביקור בניו יורק. לאחר הפיגוע במגדלי התאומים בספטמבר 2001, ערך גוזלי את התמונה, על ידי הוספת צילום המטוס ושינוי חותמת הזמן ל-11 בספטמבר 2001 - יום הפיגוע.
סרגיי ואסילייביץ' קריאקין
סרגיי ואסילייביץ' קריאקין (ברוסית: Сергей Васильевич Карякин; נולד ב-25 בינואר 1991, סברדלובסק, ברית המועצות) הוא נהג מרוצים רוסי, אלוף "ראלי דקאר-2017" באליפות הטרקטורונים.
השתתפות בתחרויות
בשנת 2010 הוכתר לאלוף רוסיה. בשנת 2011 הוא סיים באחד משלושת המקומות הראשונים באליפות אירופה בראלי וזכה גם בגביע קאן אם רוסיה. מאז 2015 הוא משתתף במרוצי ראלי ברוסיה בקטגוריה T3 והיה לזוכה בשלב הראשון בקטגוריה זו ברוסיה.
ראלי "דקר"
מאז 2014 הוא משתתף בראלי דקר בקטגוריית הטרקטורונים, ומאז 2019 בקטגוריית רכבי השטח.
ב-2014 סיים במקום 7 בגמר, ניצחון במקטע העשירי; ימפה ראפטור 700. ב-2015 - מסיבות טכניות, לא השלים את המקטע הרביעי; ימפה ראפטור 700. ב-2016 סיים רביעי בגמר, שלישי במקטע הרביעי, שני במקטע הראשון; ימאהה.
במרוץ 2017 סיים במקום הראשון בגמר, ניצחון בשלושה מקטעים, מקום שני בשני מקטעים; ימאהה. ב-2018 בשל פציעה, הפסיק להשתתף על 44 ק"מ ותפס את המקום השני בתוצאה הכללית; ימאהה. ב-2020 השתתף בראלי דקאר בערב הסעודית, אך סיים במקום 14.
קמפיין סרט לבן
קמפיין סרט לבן (White Ribbon Campaign) היא תנועה המקיפה מיליוני אנשים בכל העולם, של גברים ונערים שפועלים לשים קץ לאלימות נגד נשים ונערות, וכן לקדם שוויון מגדרי, יחסים בריאים בין המינים וחזון חדש של גבריות. התנועה הוקמה בקנדה בשנת 1991 ופועלת כיום ביותר מ-60 מדינות ברחבי העולם.. הקמפיין שהיא מובילה מתבסס על שני אלמנטים מרכזיים: הסרט הלבן היווה לאורך השנים סמל של מאבקים חברתיים ופוליטיים שונים הנוגעים בזכויות נשים במדינות רבות. הוא החל לשמש במשמעות זו לאחר הטבח באקול פוליטכניק בשנת 1989 בו נרצחו 14 נשים. בשנת 1991 הפעיל מיכאל קאופמן ופעילים נוספים הקימו את הקמפיין הקנדי בטורונטו, שהתפשט והגיע לכ-60 מדינות, ביניהן בריטניה, אוסטרליה, ניו זילנד, ברזיל, פקיסטן, פינלנד, קנדה, איטליה, אוסטריה, דנמרק, ומדינות נוספות.
תנועת 'סרט לבן' מקדמת את חזונה ורעיונותיה באמצעות פעילויות חינוכיות, העלאת מודעות, הפצת חומרי הסברה, פעולות שטח, הקמת שותפויות וקמפיינים יצירתיים במטרה ליצור שינוי חברתי ותרבותי שיסייע לצמצם ולמגר את תופעת האלימות נגד נשים, תוך בחינת מקורותיה והשלכותיה של תופעה חברתית קשה זו. התנועה מאמינה כי גברים הם חלק מהפתרון ושותפים ביצירת חברה בטוחה, צודקת ושוויונית יותר עבור נשים וגברים כאחד.